คัด 8 หุ้น รับรัฐกระตุ้น “ท่องเที่ยว” ลุ้น Q4 นทท.เพิ่ม 1 ล้านคนต่อเดือน
ททท.ตั้งเป้าว่าในช่วงไตรมาส 4/2565 นักท่องเที่ยวต่างชาติจะเพิ่มเป็น 1 ล้านคนต่อเดือน ฟากบล.ไอร่า คาดจะหนุนทิศทางหุ้นในกลุ่ม Re-Opening Play ได้แก่ CPALL, MAKRO, MAJOR, PLANB, BJC, MINT, SHR และ VRANDA
ททท.ตั้งเป้าว่าในช่วงไตรมาส 4/2565 นักท่องเที่ยวต่างชาติจะเพิ่มเป็น 1 ล้านคนต่อเดือน ฟากบล.ไอร่า คาดจะหนุนทิศทางหุ้นในกลุ่ม Re-Opening Play ได้แก่ CPALL, MAKRO, MAJOR, PLANB, BJC, MINT, SHR และ VRANDA
12 ต.ค. 2565

ผู้สื่อข่าวรายงานว่า จากข้อมูลการท่องเที่ยวแห่งประเทศไทย (ททท.) กล่าวว่ามีการตั้งเป้าว่าในช่วงไตรมาส 4/2565 หรือในช่วงเดือนตุลาคม-ธันวาคม 2565 นักท่องเที่ยวต่างชาติจะเพิ่มเป็น 1 ล้านคนต่อเดือน ซึ่งถือว่ามีความเป็นไปได้ และมีโอกาสที่จะปรับให้เพิ่มขึ้นต่อเนื่อง เพื่อขยายตลาดต่อเนื่องไปถึงปี 2566 ตามเป้าหมายผลักดันนักท่องเที่ยวต่างชาติอยู่ที่ 20 ล้านคน
ทั้งนี้บริษัทหลักทรัพย์ ไอร่า จำกัด (มหาชน) ระบุว่า การฟื้นตัวของเศรษฐกิจไทยในช่วงไตรมาส 4/2565 เป็นต้นไปจะเห็นภาพการฟื้นตัวที่ชัดเจนมากขึ้นจากแรงขับของภาคการท่องเที่ยวและการบริโภคภายในประเทศ โดยคาดว่าตัวเลขนักท่องเที่ยวทั้งปี 2565 อาจปรับตัวขึ้นมากกว่าระดับ 10 ล้านคน คาดจะหนุนทิศทางหุ้นในกลุ่ม Re-Opening Play ปรับตัวขึ้นได้ต่อได้แก่ CPALL, MAKRO, MAJOR, PLANB, BJC, MINT, SHR และ VRANDA